OpenLLM-France/wikimedia huggingface dataset:
# Els Prats (Coll de Nargó)

Els Prats és un nucli de població del municipi de Coll de Nargó, a l'Alt Urgell. Actualment es troba despoblat, a la vall de Prats, sota la roca de Senyús, a 1.490 metres d'altitud a la capçalera del Rialb o riu de Puials. S'hi troben l'església de la Mare de Déu de la Providència i les ruïnes de l'ermita de Sant Vicenç del Grau.

## Referències

* ↑ GGCC, Coll de Nargó: Arques, Pera-rua, Prats, Fenollet i altres caseries.
# Els Prats (el Meüll)

Els Prats és un indret i partida del terme municipal de Castell de Mur, dins de l'antic terme de Mur, al Pallars Jussà, en terres del poble del Meüll.
Estan situats a l'esquerra de la llau de Llució, al nord-oest del Serrat de Purredó, al nord-est del Meüll. Queda just a llevant de Cabicerans.

## Enllaços externs

* Institut Cartogràfic de Catalunya; cal fer dos passos d'aproximació
# Dos Palos

Dos Palos és una ciutat dels Estats Units a l'estat de Califòrnia. Segons el cens del 2000 tenia 4.581 habitants.

## Demografia

Segons el cens del 2000, Dos Palos tenia 4.581 habitants, 1.424 habitatges, i 1.116 famílies. La densitat de població era de 1.187,1 habitants/km².
Dels 1.424 habitatges en un 45,6% hi vivien nens de menys de 18 anys, en un 58,5% hi vivien parelles casades, en un 14,7% dones solteres, i en un 21,6% no eren unitats familiars. En el 18,7% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,2 i el nombre mitjà de persones que vivien en cada família era de 3,63.
Per edats la població es repartia de la següent manera: un 34,9% tenia menys de 18 anys, un 8,8% entre 18 i 24, un 26,8% entre 25 i 44, un 19% de 45 a 60 i un 10,4% 65 anys o més.
L'edat mediana era de 30 anys. Per cada 100 dones de 18 o més anys hi havia 92,4 homes.
La renda mediana per habitatge era de 29.147 $ i la renda mediana per família de 35.906 $. Els homes tenien una renda mediana de 30.568 $ mentre que les dones 20.960 $. La renda per capita de la població era de 13.163 $. Entorn del 19,1% de les famílies i el 22,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dos Palos». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Dos Palos». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# (1568) Aisleen

Aisleen és l'asteroide número 1568. Va ser descobert per l'astrònom E. L. Johnson des de l'observatori de Johannesburg (República Sudafricana), el 21 d'agost de 1946. La seva designació provisional era 1946 QB.

## Referències

* ↑ Afirmat a: Minor Planet Center Database.
* 1 2 3 4 5 6 «JPL Small-Body Database». [Consulta: 30 octubre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=1568.
* 1 2 3 4 5 6 7 8 «JPL Small-Body Database». [Consulta: 25 gener 2024].
* ↑ «IAU Minor Planet Center». [Consulta: 10 gener 2021].
# (393) Lampetia

Lampetia és el nom que rep l'asteroide número 393.
Fou descobert per Max Wolf des de l'observatori de Heidelberg el 4 de novembre de 1894.

## Enllaços externs

* Pàgina oficial de la NASA
# 1101
## Esdeveniments

* Batalla de Mersivan
* El vescomte Guerau Pons de Cabrera conquereix Balaguer en nom d'Ermengol VI d'Urgell

## Naixements

* Eloïsa, amant de Pere Abelard

## Referències

* ↑ «Cronologia de fets històrics». xtec.cat. [Consulta: 13 novembre 2018].
# 1472

El 1472 (MCDLXXII) fou un any de traspàs iniciat en dimecres. Segons la cronologia emprada, pertany a l'edat moderna o a les darreries de l'edat mitjana.

## Esdeveniments
### Països Catalans

* Fi de la guerra civil catalana.

### Resta del món

* Es pinta L'Anunciació (Leonardo da Vinci) (data probable).
* Inici del regnat de la dinastia wattàssida.
* Fernão do Pó arriba a les illes guineanes.
* Fundació del banc Monte dei Paschi di Siena, encara en actiu.

## Naixements
### Resta del món

* 28 de març, Savignano di Prato, Toscana: Fra Bartolomeo o fra Bartolommeo (di Pagholo) considerat un dels grans artistes del Renaixement a Florència. Inicialment va rebre el nom de Baccio della Porta, però va canviar-lo pel de fra Bartolomeo l'any 1500 en ingressar en l'orde dominicà.(m. 1517).
* 5 d'abril, Pavia, Milàː Blanca Maria Sforza, princesa de Milà que fou emperadriu consort del Sacre Imperi Romanogermànic (m. 1510).
* 31 de maig - Sedan (França): Erard de la Mark, príncep-bisbe de Lieja.
* Pietro Torrigiano.
* Lucas Cranach el Vell.

## Necrològiques
### Resta del món

* 25 d'abril, Roma, (Estats Pontificis): Leon Battista Alberti, arquitecte, matemàtic i poeta genovès (n. 1404).
* Nezahualcóyotl.
* Gastó IV de Foix.
* Michelozzo.

## Referències

* ↑ Manfred Pohl, Sabine Freitag, Handbook on the history of European banks, Edward Elgar Publishing, 1994
* 1 2 Paoletti, John T.. El arte en la Italia del Renacimiento. Madrid, España: Akal, 2002. ISBN 84-460-1149-2.
* ↑ Rill, Gerhard. «BIANCA MARIA Sforza, regina dei Romani e imperatrice» (en italià). Dizionario Biografico Treccani. [Consulta: 4 març 2021].
# 147
## Esdeveniments

* Pàrtia: Vologès IV, fill de Mitridates V de Pàrtia, que havia lluitat contra el monarca part governant Vologès III de Pàrtia dona un cop d'estat marcant l'establiment d'una nova branca de la dinastia arsàcida al tron part.

## Naixements

* Roma: Ànnia Lucil·la, emperadriu consort amb Luci Aureli Ver. (m. 183)

## Necrològiques

* Pàrtia: Vologès III, rei.

## Referències

* ↑ Dąbrowa, Edward. «The Arsacid Empire». A: Daryaee, Touraj. The Oxford Handbook of Iranian History (en anglès). Oxford University Press, 2012, p. 391–392. ISBN 978-0-19-987.
* ↑ Gregoratti, Leonardo «Epigraphy of Later Parthia» (en anglès). Voprosy Epigrafiki: Sbornik statei, 2013, pàg. 281.
# Meretseger (reina)

Meretseger (Mr.t sgr, "La qui estima el silenci") va ser una reina egípcia de la XII Dinastia. Era la Gran Esposa Reial del faraó Senusret III.

## Biografia

Meretseger en jeroglífic :
Meretseger apareix en fonts de l'Imperi Nou d'Egipte com l'esposa de Senusret III. Segons aquestes fonts, seria la primera reina egípcia consort que portaria el títol de Gran Esposa Reial, que es va convertir a partir d'aquell moment en el títol estàndard de les principals dones dels faraons. També va ser la primera reina consort en tenir escrit el seu nom en un cartutx; tanmateix, com que no hi ha fonts contemporànies que parlin de Meretseger, és molt probable que sigui una creació de l'Imperi Nou.
Juntament amb Khenemetneferhedjet II i Neferthenut, és una de les tres esposes conegudes de Senusret III (una possible quarta dona seria Sithathoriunet). Meretseger apareix representada en una estela datada de l'Imperi Nou que ara es troba al British Museum (EA846) i en una inscripció a Semna que data del regnat de Tuthmosis III.

## Referències

* ↑ Dodson i Hilton, 2004, p. 26-27.
* ↑ Holden, 1982, p. 302f.
* ↑ Dodson i Hilton, 2004, p. 97.

## Vegeu també

* La dona a l'Antic Egipte.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Holden, L. Egypt’s Golden Age: The Art of Living in the New Kingdom, 1558-1085 B.C (en anglès). Boston: MFA, Boston, 1982.
# 1379
## Esdeveniments

* Joan I de Castella puja al tron
* Corts de Barcelona

## Naixements

* 25 de desembre: Enric III de Castella, a Burgos

## Necrològiques

* 16 de febrer: Guillem de Torrelles i Marquet, bisbe d'Osca, Barcelona i Tortosa, a Tortosa.
* 29 de maig: Enric II de Castella, a Santo Domingo de la Calzada (n. 1333).

## Referències

* ↑ «Enric II de Castella | enciclopèdia.cat». [Consulta: 17 maig 2020].
# Maurice Bouchor

Maurice Bouchor, (París, 18 de novembre de 1855 - 18 de gener de 1929), va ser un poeta i dramaturg francès.
Va néixer a París. Va publicar successivament Chansons joyeuses (1874), Poèmes de l'amour et de la mer (1875), Le Faust moderne (1878) en prosa i vers, i Les Contes parisiens (1880) en vers. El seu Aurore (1883) va mostrar una tendència al misticisme religiós, que va aconseguir la seva màxima expressió en Les Symboles (1888; nova sèrie, 1895), la més interessant de les seves obres. Va contribuir al setmanari satíric Le Courrier français.
Bouchor (el seu germà, Joseph-Félix Bouchor, nascut el 1853, esdevingué conegut com a artista) va ser un escultor i poeta, i va dissenyar i treballar les figures utilitzades en les seves peces com marionetes, i les paraules que es reciten o canten darrere de les escenes. Aquests drames en miniatura sobre temes religiosos, Tobie (1889), Noel (1890) i Sainte Cécile (1892), van ser produïts a París al Théâtre des Marionnettes. Un drama de vers d'un acte de Bouchor, Conte de Noël, va ser interpretat al Théâtre Français el 1895, però Dieu le veut (1888) no es va produir mai. Juntament amb el músic Julien Tiersot (1857), va fer esforços per preservar les cançons populars franceses i va publicar Chants populaires pour les écoles (1897).

## Referències

* ↑ https://www.babelio.com/auteur/Maurice-Bouchor/220417
* 1 2 Chisholm, Hugh, ed. (1911). "Bouchor, Maurice". Encyclopædia Britannica. Cambridge University Press.
# 350 aC

El 350 aC va ser un any del calendari romà prejulià. En aquell temps, era conegut com a any del consolat de Lenat i Escipió (o, més rarament, any 404 ab urbe condita o de la Fundació de Roma). L'ús del nom «350 aC» per referir-se a aquest any es remunta a l'alta edat mitjana, quan el sistema Anno Domini va ser el mètode de numeració dels anys més comú a Europa.

## Esdeveniments
### Àsia Menor

* Idrieu, sàtrapa de Cària rep l'encàrrec del rei persa Artaxerxes II de preparar un exèrcit per reduir l'illa de Xipre, que s'havia afegit a una revolta iniciada a Sidó, i que a més tenia suport egipci. Equipa 40 trirrems i 8.000 mercenaris, que envia a l'illa sota el comandament d'Evàgores II i Foció.
* Evàgores II reconquereix per als perses l'illa de Xipre excepte Salamina, on tenia el poder Pnitàgores. que no pot ser el Pnitàgores fill d'Evàgores I, ja que havia mort junt amb el seu pare, i potser era fill de Nicocles i net d'Evàgores I i possible germà o nebot d'Evàgores II. Evàgores II es proclama rei de Xipre.

### Antiga Grècia

* Tàmines, una ciutat de l'illa d'Eubea, és coneguda per la victòria que els atenesos van obtenir sota el comandament de Foció sobre Càl·lies de Calcis.
* Olint, a la península Calcídica, alarmada pel poder que anava adquirint Filip II de Macedònia, va formar part a partir de l'any 352 aC de l'aliança atenenca. Filip II li declara la guerra i Atenes defensa Olint.

### Antiga Roma

* Aquest any són elegits cònsols Marc Popil·li Lenat i Luci Corneli Escipió.
* Popil·li Lenat, cònsol per tercera vegada, va lluitar contra els gals als que va derrotar en una batalla on va resultar ferit. Per aquesta victòria va obtenir els honors del triomf, el primer obtingut per un plebeu.
* Luci Furi Camil va ser nomenat dictador per dirigir els comicis, ja que Escipió estava malalt i Popil·li Lenat havia tornat greument ferit de la guerra amb els gals. El seu magister equitum va ser Publi Corneli Escipió. Va rebutjar les candidatures plebees i va imposar l'elecció de cònsols exclusivament patricis.
* Bolonya, ciutat etrusca és ocupada pels bois.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Diodor de Sicília. Biblioteca històrica, XVI, 42
* ↑ Diodor de Sicília. Biblioteca històrica, XVI, 46
* ↑ Diodor de Sicília. Biblioteca històrica, XVI, 74
* ↑ Diodor de Sicília. Biblioteca històrica, XVI, 53
* ↑ Titus Livi. Ab Urbe Condita, VII, 21
* ↑ Titus Livi. Ab Urbe Condita, VII, 23
* ↑ Titus Livi. Ab Urbe Condita, VII, 24-26
* ↑ Titus Livi. Ab Urbe Condita, VII, 33
# En Jack i la Sarah

En Jack i la Sarah (títol original: Jack and Sarah) és una pel·lícula franco-britànic dirigida per Tim Sullivan, estrenada l'any 1995. Ha estat doblada al català.

## Argument

Jack n'està molt del seu ofici d'advocat, una nova casa i un bebè en camí. Després de la mort de la seva promesa en el part, Jack, aterrit, rebutja les seves noves responsabilitats i ha d'ocupar-se sol de la seva filla Sarah. Contracta aleshores Amy, una jove criada americana, per ajudar a criar la seva filla quan és a la feina.

## Repartiment

* Richard E. Grant: Jack
* Samantha Mathis: Amy
* Judi Dench: Margaret
* Eileen Atkins: Phil
* Cherie Lunghi: Anna
* Imogen Stubbs: Sarah
* David Swift: Michael
* Kate Hardie: Pamela
* Laurent Grévill: Alain
* Ian McKellen: William
* Richard Leaf: Stoned Man

## Referències

* ↑ «En Jack i la Sarah». esadir.cat.
* ↑ «Jack and Sarah». The New York Times.
# Mažeikiai

Mažeikiai ( escoltar (?·pàg.) és la capital del districte municipal de Mažeikiai en el comtat de Telšiai, a la riba del riu Venta. És la ciutat més gran de Lituània que no té el seu propi comtat.
Posseeix dues esglésies catòliques -Santíssim Cor de Jesús i Sant Francesc d'Asís- escoles de música i coreografia, escola politècnica i hospital.

## Història

Existeixen referències de Mažeikiai a partir del segle xiii. Els primers pobladors van venir de la costa de la mar Bàltica, després nomenats samogitis.
La ciutat va començar un període de desenvolupament a partir de 1869, quan va començar la construcció del ferrocarril Vílnius-Liepāja.

## Economia

Mažeikiai té una important indústria alimentària làctia, de pa i cervesa. Juntament amb la ciutat de Juodeikiai és l'única planta de tractament de petroli als països bàltics.

## Ciutats agermanades

* Płock, Polònia
* Navapolatsk, Belarús
* Saldus, Letònia
* Maribo, Dinamarca
* Paide, Estònia

## Enllaços externs

* Informació sobre Mažeikiai
# Emiliano Álvarez Arana

Emiliano Álvarez Arana (Errenteria, Guipúscoa, 25 d'octubre de 1912 - Viña del Mar, 1 de juny de 1987) fou un ciclista basc, professional entre 1932 i 1939. En el seu palmarès destaca una victòria d'etapa a la Volta a Espanya de 1936.

## Palmarès

* 1932
** Vencedor d'una etapa de la Volta a Llevant
* 1933
** Vencedor d'una etapa de la Volta a Llevant
* 1934
** 1r a la Clàssica d'Ordizia
** 1r a la Barcelona-Jaca
** 1r a la Bordeus-Angouléme
** 1r a Irun
* 1935
** 1r a la Vuelta al Valle de Leniz
* 1936
** 1r a la Gran Prova Eibarresa
** Vencedor d'una etapa de la Volta a Espanya
* 1939
** 1r al Circuit dels Ports Pirinencs i vencedor d'una etapa

### Resultats al Tour de França

* 1935. Abandona
* 1936. 24è de la classificació general
* 1938. Abandona

### Resultats a la Volta a Espanya

* 1935. Abandona
* 1936. 8è de la classificació general. Vencedor d'una etapa

## Referències

* ↑ Emiliano Alvarez, le mystérieux dossard n°3 de la première Vuelta a www.velo-club.net

## Enllaços externs

* Palmarès a museociclismo.it
* Palmarès a cyclebase.nl
* Palmarès a sitiodeciclismo.net
* Palmarès a urtekaria.com Arxivat 2009-04-15 a Wayback Machine.
# Emilie Béatrice Epaye

Emilie Béatrice Epaye (República Centreafricana, ca. 1956) és una professora i política centreafricana dedicada a organitzacions de diàleg social i humanitari, especialment activa en la lluita i defensa pels drets humans i la reconciliació nacional al seu país. Va ser ministra de Comerç i Indústria el sota el govern del president François Bozizé i va ser membre de l'Assemblea Nacional del seu país. Epaye advoca per un govern millor, pel desenvolupament econòmic i per les llibertats de la societat civil. El 2015, va ser guardonada amb el premi Internacional Dona Coratge del Departament d'Estat dels Estats Units.

## Referències

* ↑ Deux femmes, deux causes, une même passion
* ↑ «Biographies of 2015 Award Winners». U.S. State Department, 01-03-2015 [Consulta: 10 març 2015].
# Abalàkovo

«Abalàkovo» té aquests significats:
* Abalàkovo (Irkutsk), poble de l'óblast d'Irkutsk, a Rússia
* Abalàkovo (Krasnoiarsk), poble del krai de Krasnoiarsk, a Rússia
# (222) Lucia

Lucia és el nom que rep l'asteroide número 222, situat al cinturó d'asteroides. Fou descobert per l'astrònom Johann Palisa des de l'observatori de Viena (Àustria), el 9 de febrer del 1882. Deu el seu nom (Lucia) a la filla de l'explorador Graf Wilczek.

## Referències

* 1 2 3 4 5 «JPL Small-Body Database». [Consulta: 17 octubre 2023].
* 1 2 3 4 5 6 7 8 9 10 11 «JPL Small-Body Database». [Consulta: 24 gener 2024].

## Enllaços externs

* Pàgina oficial de la NASA
* Minor Planet Discovery Circumstances
* Asteroid Lightcurve Data File
# (2261) Keeler

(2261) Keeler és un asteroide que pertany al cinturó d'asteroides, descobert el 20 d'abril de 1977 per Arnold Klemola des de l'Observatori Lick, Califòrnia, Estats Units.
Provisionalment va ser designat com 1977 HC. Va ser anomenat Keeler en honor de l'astrònom nord-americà James Edward Keeler.

## Vegeu també

* Llista d'asteroides (2001-3000)
* Cos menor del sistema solar

## Referències

* ↑ Afirmat a: Minor Planet Center Database.
* 1 2 3 4 5 6 7 8 «JPL Small-Body Database». [Consulta: 1r novembre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=2261.
* 1 2 3 4 5 6 «JPL Small-Body Database». [Consulta: 26 gener 2024].
* ↑ «(2261) Keeler» (en anglès). Minor Planet Center. [Consulta: 1r novembre 2018].

## Enllaços externs

* «Diagrama orbital de (2261) Keeler» (en anglès). Jet Propulsion Laboratory. [Consulta: 1r novembre 2018].
# A Sketch of the Vegetation of the Swan River Colony

A Sketch of the Vegetation of the Swan River Colony, també conegut per la seva abreviatura botànica estàndard Sketch Veg. Swan R. és un article de 1839 realitzat per John Lindley sobre la flora de la Colònia del Riu Swan. Gairebé 300 noves espècies en van ser publicats, moltes de les quals encara estan en curs.
Va aparèixer com la tercera part de l'Appendix to the first twenty three volumes of Edward's Botanical Register, les dues primeres parts estaven els índexs dels volums anteriors de l'Edwards's Botanical Register, del que va ser editor Lindley. Conté 58 pàgines, publicat en tres parts. Les pàgines 1 a 16 es van emetre l'1 de novembre de 1839; les pàgines 17 a 32 l'1 de desembre de 1839; i les restant 26 pàgines l'1 de gener de 1840. També conté quatre gravats basats en esbossos de Lindley, i nou acolorits a mà de plaques litogràfiques, de l'artista i litògraf dels quals s'ignoren els seus noms i fins ara són desconeguts. D'acord amb Helen Hewson, els gravats en fusta són d'alta qualitat, però les plaques "no estan a l'altura de la norma de la il·lustració contemporània".
Un esbós de la vegetació de la Colònia del riu Swan només representa el segon intent de proporcionar una flora de la colònia, la primera va ser d'Stephan Ladislaus Endlicher en el 1837 Enumeratio plantarum, un treball en Llatí dels quals es va publicar només un. Per tant, en aquell moment, moltes espècies no descrites es trobaven pendents de publicació, exemple de la, ara difunta, família Stylidaceae, assenyala Lindley que en "prodromus quaranta-sis espècies només porten el nom New Holland ... però només les del riu Swan té, almenys, quaranta espècies, i hi ha algunes de Baró Hugel que jo desconec ". Treballant principalment amb les col·leccions de James Drummond, Lindley va poder publicar al voltant de 280 taxons nous, molts dels quals encara es troben al dia.

## Referències

* 1 2 «Appendix to the first Twenty Three Volumes of Edward's Botanical Register ... A Sketch of the Vegetation of the Swan River Colony... London». International Plant Names Index (IPNI). [Consulta: 6 setembre 2007].
* ↑ Hewson, Helen. Australia: 300 years of botanical illustration. Collingwood, Victoria: CSIRO Publishing, 1999. ISBN 0-643-06366-8.
* ↑ «Enumeratio Plantarum quas in Novae Hollandiae ora austro-occidentali ... de Hügel». International Plant Names Index (IPNI). [Consulta: 6 setembre 2007].
* 1 2 Lindley, John. «A Sketch of the Vegetation of the Swan River Colony». A: Appendix to the first twenty-three volumes of Edwards's Botanical Register (en anglès). Londres: James Ridgeway, 1839 [Consulta: 17 juliol 2011].
# Mestisko

Mestisko és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1414.
# Mestranol/noretinodrel

Enovid o Enavid és el nom comercial de la primera pídola anticonceptiva oral. Va ser desenvolupada per G. D. Searle & Company. És la combinació dels compostos químics mestranol i noretinodrel. Inicialment enavid només es comercialitzava per als problemes de la menstruació. La Food and Drug Administration dels Estats Units va aprovar la seva aplicació com a contraceptiu el 9 de març de 1961. Just uns pocs mesos abans, el 1961, va ser aprovada com contraceptiu al Regne Unit on es va comercialitzar sota el nom d'Enavid.
L'Enovid es va deixar de fabricar el 1988, junt amb altres anticonceptius de primera generació amb alt contingut d'estrogens.

## Referències

* ↑ «FDA Approved Drug Products». FDA.
* ↑ Junod, S. W.; Marks, L «Women's trials: the approval of the first oral contraceptive pill in the United States and Great Britain» (PDF). Journal of the History of Medicine and Allied Sciences, 57, 2, 2002, pàg. 117–60. DOI: 10.1093/jhmas/57.2.117. PMID: 11995593.
* ↑ «ANNOTATIONS». Br Med J, 2, 5258, octubre 14, 1961, pàg. 1007–9. DOI: 10.1136/bmj.2.3490.1009. PMC: 1970146. PMID: 20789252.
* ↑ «Medical News». Br Med J, 2, 5258, 14-10-1961, pàg. 1032. DOI: 10.1136/bmj.2.5258.1032. PMC: 1970195.
* ↑ Reuters News Service «Searle, 2 others to stop making high-estrogen pill». St. Louis Post-Dispatch, 15-04-1988, p. 7D [Consulta: 29 agost 2009].
* ↑ «High-estrogen 'pill' going off market». San Jose Mercury News, 15-04-1988 [Consulta: 29 agost 2009].
# Diversitat sexual a Cambodja

Les diversitat sexual a Cambodja s'enfronta a desafiaments legals que no experimenten els residents no LGBTI. L'activitat sexual entre persones del mateix sexe és legal a Cambodja. Si bé els costums culturals tradicionals tendeixen a ser tolerants en aquesta àrea, fins i tot brinden suport expressament a persones d'un gènere intermedi o tercer sexe, la legislació de drets LGBT encara no ha estat promulgada pel governant Partit Popular de Cambodja.
El rei Norodom Sihamoni dona suport a la legalització del matrimoni entre persones del mateix sexe. Després que el Tribunal Constitucional de Taiwan va dictaminar que prohibir el matrimoni entre persones del mateix sexe era inconstitucional, molts van demanar a Cambodja que legalitzés el matrimoni entre persones del mateix sexe.
Phnom Penh i Siem Reap tenen una presència LGBT visible, amb molts bars, clubs i altres llocs que atenen la comunitat LGBT. Les desfilades de l'orgull s'han dut a terme a Cambodja des de 2003, i han guanyat força cada any. No obstant això, si bé els visitants LGBT tendeixen a sentir-se acceptats, molts cambodjans LGBT denuncien discriminació social, inclosos els matrimonis forçats entre persones del sexe oposat, la discriminació en el treball i l'assetjament escolar a les escoles. Diversos grups de drets humans, especialment el Centre Cambodjà de Drets Humans, CamASEAN i la Comunitat Rainbow Kampuchea, treballen per a reduir la discriminació relacionada amb LGBT i crear consciència sobre les persones LGBT. A través del seu treball, han persuadit al Govern perquè introdueixi noves classes d'educació inclusiva LGBT en totes les escoles cambodjanes i per a oferir a les parelles del mateix sexe un reconeixement legal limitat.

## Referències

* ↑ «Cambodia’s Gays: Out of the Shadows?» (en anglès americà). thediplomat.com. [Consulta: 23 abril 2020].
* ↑ «Call to legalise gay marriage» (en anglès americà). Khmer Times, 31-05-2017. [Consulta: 23 abril 2020].
* ↑ Marissa. «What's It Like to Be LGBT in Cambodia?». Culture Trip. [Consulta: 23 abril 2020].